ເພງຕາມຄໍາຂໍ: ກ້ຽວສາວແຄມງື່ມ (ຄາຣາໂອເກະ)
ລາຍການເພງລາວຈາກແດນໄກຄືນນີ້ ກ່ອມອາລົມທ່ານດ້ວຍເພງ “ກ້ຽວ​ສາວ​ແຄມ​ງຶ່​ມ” ຕິດຕາມດ້ວຍ “ກ້ຽວ​ສາວ​ປາກ​ຊັນ” ແລະ “ໄປຈ່າຍຕະຫລາດ”.
ສະບາຍດີ ທ່ານແຟນລາຍການທຸກໆທ່ານ ເພື່ອບໍ່ໃຫ້ເສຍເວລາ ມາຟັງເພງທໍາອິດກັນເລີຍ  ຈັດໃຫ້ຕາມຄໍາຂໍ ຂອງນ້ອງອິນແປງ ສຸວັນນະສານ ທີ່ຂໍຟັງຜ່ານໜ້າເຟສບຸກຂອງ ວັນນະສອນ ພິທີກອນສຽງຫວານຂອງເຮົາ ທີ່ກໍາລັງພັກຟື້ນຈາກ ການຜ່າຕັດກະດູກສັນ ຫລັງ ຢູ່ບ້ານທີ່ລັດແຄລີຟໍເນຍພຸ້ນ ຄົງ ປະມານທ້າຍເດືອນໜ້າພຸ້ນລະ ທ່ານຈຶ່ງຈະໄດ້ຟັງສຽງໄທເມືອງ ຫວານໆອີກ ນ້ອງເກດສະໜາ ເສດາວົງ ກໍຂໍຟັງເພງນີ້ຄືກັນ ຂຽນມາທາງເຟສບຸກຂອງວີໂອເອລາວ ເອື້ອຍຂໍຈັດໃຫ້ພ້ອມກັນ ເລີຍ ນ້ອງເກດສະໜາບອກວ່າ ຂໍຟັງກັບພໍ່ແມ່ທີ່ບ້ານສະແຄະ ແຂວງອັດຕະປື ສ່ວນນ້ອງອິນແປງຂໍຟັງຮ່ວມກັບຄົນລາວທຸກໆ ຄົນວ່າຊັ້ນ ເຊີນບັນດາທ່ານຮັບຟັງໄດ້ເລີຍ ຜົນງານຂອງ ຄົມສັນແລະອອຍໃຈ ສິນລະປິນຈາກ ສປປ ລາວ ເອົາ ກັນແລ້ວ ບັດນີ້ ຂ້າພະເຈົ້າຈະພາທ່ານຊາຍໄປ  ເພາະວ່າສາວປາກຊັນກໍງາມບໍ່ແພ້ສາວແຄມງຶ່ມ ຄັນຊັ້ນກໍຄົງບໍ່ມີເພງ ດອກເນາະ ແມ່ນບໍ່? ເພງນີ້ ບໍ່ມີໃຜຂໍຟັງມາ ແຕ່ຂ້າພະເຈົ້າຂໍຈັດເປັນພິເສດໃຫ້ຫລານ ອານຸລັກ ແກ້ວມະນີ ເພື່ອມອບໃຫ້ໃຜຄົນນຶ່ງ ແທນເພງ ທີ່ປ້າຈັດໃຫ້ອາ ທິດແລ້ວນີ້ ແຕ່ລືມບອກໄປວ່າຫລານອານຸລັກຂໍມອບໃຫ້ຄົນພິເສດຄົນນຶ່ງ ປ້າຂໍໂທດດ້ວຍ ຂໍມອບເພງນີ້ໃຫ້ແທນແລ້ວກັນ ຫວັງວ່າໃຜຄົນນັ້ນຂອງຫລານອານຸລັກ ຄົງກໍາລັງຟັງຢູ່ ເພງ ບົດນີ້ເປັນຜົນງານຂອງລັດສະໜີ ກັບ ສີວິໄລ ພູດິນດົງ ເພງສຸດທ້າຍນີ້ ບໍ່ມີໃຜຂໍມາ ແຕ່ຂ້າພະເຈົ້າໄປເຫັນຢູ່ຢູທູບ ກໍເລີຍອັດມາສູ່ຟັງ ຮູ້ສຶກວ່າ ມ່ວນແລະຕະລົກດີ ເປັນເພງສະຕາຍລ໌ໄວລຸ້ນທໍານອງແຣປ ຊື່ເພງ ຜົນງານຂອງບໍລິສັດ C Star Music ມາຟັງກັນເບິ່ງວ່າ ເວລາບ່າວໄທເມືອງຄົນນີ້ໄປ ຕະຫລາດຊື້ຂອງໃຫ້ແມ່ແລ້ວ ແມ່ນຫຍັງເກີດຂຶ້ນ ຂໍມອບໃຫ້ທຸກໆທ່ານທີ່ກໍາລັງຟັງຢູ່ ພິເສດຫລານອານຸລັກກັບຄອບຄົວແກ້ວມະນີ ທີ່ຄິດວ່າ ຄົງກໍາລັງກິນເຂົ້າແລງກັນຢູ່ ຟັງແລ້ວຢ່າສະໝັກເຂົ້າເດີ້ລ່ະ ຫລານອານຸລັກ ບອກວ່າຢາກໃຫ້ປ້າດາຣາຈັດເພງໃຫ້ ຟັງທຸກໆອາທິດ ປ້າເຕັມໃຈທີ່ສຸດແລະດີໃຈທີ່ໄດ້ເຮັດໃຫ້ຄອບຄົວແກ້ວມະນີ ມີຄວາມ ສຸກ ປ້າເອງກໍມີຄວາມສຸກທີ່ໄດ້ມາຈັດລາຍການເພງແລະຟັງຮ່ວມກັບບັນດາທ່ານ ເພາະວ່າຕາມປົກກະຕິແລ້ວ ກໍບໍ່ມີເວລາໄດ້ຟັງນອກຈາກເວລາຂັບລົດເທົ່ານັ້ນ ເອົາ ຂໍໃຫ້ທຸກໆທ່ານ ມ່ວນຊື່ນກັບເພງນີ້ ລາຕີສະຫວັດ